Hvad skal vi vide?

* Tune Vandværks medarbejdere opfordres til at dele ikke-fortrolige nyheder, milepæle og resultater vedrørende Tune Vandværk på deres sociale medier
* Det er imidlertid kun personer med det rette mandat, der må udtale sig på vegne af Tune Vandværk, herunder på de sociale medier eller andre digitale platforme
* Tune Vandværk giver ikke udtryk for nogen politiske synspunkter og tilhører ikke nogen politiske bevægelser, selv om vi kan deltage i offentlige debatter af betydning for vores strategi og virksomhedens resultater
* Tune Vandværk støtter ikke politiske partier, hverken i form af direkte finansiel støtte eller betalt arbejdstid.

Hvad forventes der af os?

* Vi deltager ikke i eksterne debatter, herunder på de sociale medier, på vegne af Tune Vandværk, medmindre vi forinden har fået tilladelse til det
* Vi drøfter ikke følsomme eller fortrolige oplysninger, som vi har fået som led i vores arbejde, på offentlige eller sociale medier
* Vi bruger de sociale medier til at give udtryk for vores personlige synspunkter og ikke virksomhedens
* Vi er opmærksomme på, at opslag på de sociale medier kan sprede sig hurtigt og er vanskelige at trække tilbage, så vi tænker os om en ekstra gang, før vi slår noget op
* Vi henviser eksterne spørgsmål om Tune Vandværk fra journalister/medier til kommunikationsfunktionen og de rette talspersoner i Tune Vandværk
* Vi kan deltage i politiske aktiviteter, hvis de er lovlige, er i vores fritid, vi selv betaler, og de ikke har forbindelse til vores arbejde i Tune Vandværk

Vi skal være ekstra opmærksomme, hvis vi

* Bliver opmærksomme på offentlige debatter på blogs eller sociale medier, der kan skade Tune Vandværks omdømme
* Har planer om at tale ved eksterne arrangementer eller i andre fora, hvor vi repræsenterer Tune Vandværk
* Er bekymret for, om vores kommunikation med eksterne kilder kunne stille virksomheden i et dårligt lys
* Promoverer virksomheden og oplever en modreaktion fra udenforstående på de sociale medier.